یہاں پہنچ کر مسلمانوں کو آزادی و طمانیت نصیب ہوئی،تاہم قریش مکہ کی حملہ آوری کا خطرہ موجود تھا ، آنحضرت ﷺ نے پیش بینی کرکے عبدہ بن الحارث رضی اللہ تعالیٰ عنہ کو ساٹھ یا اسی سواروں کے ساتھ غنیم کی نقل وحرکت دریافت کرنے کے لیے روانہ فرمایا سعد بن ابی وقاص رضی اللہ تعالیٰ عنہ بھی اس جماعت میں شامل تھے غرض دورہ کرتے ہوئے حجاز کے ساحلی علاقہ میں قریش کی ایک بڑی تعداد سے مڈ بھیڑ ہوئی،چونکہ محض تجسس مقصود تھا ، اس لیے کوئی جنگ پیش نہ آئی ، مگر حضرت سعد بن ابی وقاص رضی اللہ تعالیٰ عنہ کو کہاں تاب تھی ، انھوں نے ایک تیر چلا ہی دیا ، چنانچہ یہ اسلام کا پہلا تیر تھا جو راہِ خدا میں چلا گیا ۔
Entity: سعد بن ابی وقاص — Type: /person, /person/soldier